বাংলাদেশ পোশাক প্রস্তুতকারক ও রপ্তানিকারক সমিতি
বাংলাদেশ পোশাক প্রস্তুতকারক ও রপ্তানিকারক সমিতি (বিজিএমইএ) বাংলাদেশের তৈরি পোশাক প্রস্তুতকারক ও রপ্তানিকারকদের প্রতিনিধিত্বকারী জাতীয় বণিক সমিতি যা ১৯৮৩ সালে প্রতিষ্ঠিত হয়। এটি দুই বছর মেয়াদে নির্বাচিত ৩৫ সদস্যবিশিষ্ট একটি পরিচালক পর্ষদের দ্বারা পরিচালিত হয়। যেখানে একজন সভাপতি ও ৭ জন সহ-সভাপতি থাকে। ৮০'র দশকে মাত্র ১২টি সদস্য কারখানা দিয়ে যাত্রা শুরু করা সংগঠনটির বর্তমানে প্রায় ৪৫০০ সদস্য কারখানা রয়েছে যার প্রায় ৬০ ভাগ ওভেন ও বাকি প্রায় ৪০ ভাগ নিট পোষাক কারখানা।